EkBass/fiwiki-20250220-pages-articles huggingface dataset:
Walther Bronsart von Schellendorff

thumb|200px|Walther Bronsart von Schellendorff Walther Franz Georg Bronsart von Schellendorff (21. joulukuuta 1833 Danzig - 13. joulukuuta 1914 Marienhof, Amt Güstrow, Mecklenburg), oli saksalainen upseeri ja poliitikko. Bronsart von Schellendorff tuli upseeriksi jalkaväessä 1851, osallistui kapteenina esikunnassa tanskalais-saksalais sodan aikana ja Saksan yhtenäisyyssodan aikana, tuli everstiksi ja rykmentin päälliköksi 1875, kenraalimajuriksi 1881 ja jalkaväenkenraaliksi ja armeijan komentajaksi 1889. Vuosina 1893-96 hän oli sotaministerinä. Hän oli Paul Bronsart von Schellendorffin veli. Luokka:Saksalaiset kenraalit Luokka:Saksalaiset poliitikot Luokka:Vuonna 1833 syntyneet Luokka:Vuonna 1914 kuolleet
Remixed!

Remixed! on Scissor Sistersin remix-albumi, joka julkaistiin 21. syyskuuta 2004. == Kappaleet == # # # # # # # # # Artist Direct - Scissor Sisters - Remixed! CDON - Scissor Sisters - Remixed! == Lähteet == Luokka:Vuoden 2004 remix-albumit Luokka:Scissor Sistersin albumit
Paul Bronsart von Schellendorff

thumb|200px|Paul Bronsart von Schellendorf. Paul Bronsart von Schellendorff (25. tammikuuta 1832 Danzig - 23. heinäkuuta 1891 Schettnienen, Itä-Preussi), oli saksalainen upseeri ja poliitikko. Bronsart von Schellendorff tuli upseeriksi jalkaväessä 1849, eversti ja esikuntapällikkö 1871, kenraalimajuri 1875, kenraaliluutnantti 1881, kenraali jalkaväessä 1888 ja ensimmäisen armeijan päällikkö 1889. Ranskan-Saksan sodan aikana hän oli Sedanissa neovottelemassa Napoleon III:n kanssa. Hän oli yksi n.s. "Moltken puolijumalista". Vuosina 1883-89 hän oli sotaministerinä ja hänen aikana jalkaväki sai repeeterikiväärit. Hän oli Walther Bronsart von Schellendorffin veli. == Teokset == * Der Dienst des Generalstabes (i fem upplagor från 188-talet till 1905) Luokka:Saksalaiset kenraalit Luokka:Saksalaiset poliitikot Luokka:Vuonna 1832 syntyneet Luokka:Vuonna 1891 kuolleet
Julius von Verdy du Vernois

Julius Adrian Friedrich Wilhelm Ludwig von Verdy du Vernois (19. heinäkuuta 1832 Freystadt, Ala-Sleesia – 30. syyskuuta 1910 Tukholma, Ruotsi), oli saksalainen upseeri ja kirjailija. Verdy du Vernoisista tuli upseeri 1850, eversti esikunnassa 1871, kenraalimajuri 1876, kenraaliluutnantti 1881 ja kenraali jalkaväessä 1888. Verdy du Vernois osallistui esikuntaupseerina tanskalais-saksalaiseen sotaan 1864 ja Preussin sotaan Itävaltaa vastaan ja myös sotaan Ranskaa vastaan osastopäällikkönä Suuressa esikunnassa, Grossen Hauptquartier. Hän oli yksi Moltken n.s. puolijumalista. Vuosina 1867–1872 hän oli opettajana sota-akatemiassa. Verdy du Vernois yleni nopeasti sotilasuralla. Hän oli vuodesta 1887 Strassburgin kuvernööri ja oli 1889–1890 sotaministerinä. Hänet tunnetaan varsinkin sotilaskirjailijana, mutta hän kirjoitti myös murhenäytelmän Alarich (1894).Verdy du Vernois, Julius. Tietosanakirja osa 10. Tietosanakirja-osakeyhtiö 1917 == Teokset == * Studien über Truppen-Führung, Berlin 1873–1875 * Beitrag zu den Kavallerie-Uebungs- Reisen, Berlin 1876 * Beitrag zum Kriegsspiel, Berlin 1876 * Über Praktische Felddienst-Aufgaben, Berlin 1889 * Studien über den Krieg. Auf Grundlage des deutsch-französischen Krieges 1870/71, Berlin 1891 * Im Großen Hauptquartier 1870/71. Persönliche Erinnerungen, Berlin 1894, 3. Auflage. Berlin: Mittler, 1896, VI, 296 S. * Studien über Felddienst. Neu bearbeitet auf Grund der Felddienst-Ordnung vom 20. Juli 1894, Berlin 1895 * Im Hauptquartier der Zweiten Armee 1866 unter dem Oberbefehl Seiner Königlichen Hoheit des Kronprinzen Friedrich Wilhelm v. Preußen, Berlin 1900 * Im Hauptquartier der Russischen Armee in Polen 1863-1865, Berlin 1905 * Grenz-Detachements, Berlin 1908 == Lähteet == Luokka:Saksalaiset kenraalit Luokka:Saksalaiset kirjailijat Luokka:Saksalaiset poliitikot Luokka:Vuonna 1832 syntyneet Luokka:Vuonna 1910 kuolleet
Hell Chose Me

Hell Chose Me on yhdysvaltalaisen deathcore-yhtye Carnifexin kolmas studioalbumi, joka julkaistiin toukokuussa 2010. == Kappaleet == # # # # # # # # # # == Kokoonpano == * Scott Lewis – laulu * Ryan Gudmunds – kitara * Cory Arford – kitara * Fred Calderon – basso * Shawn Cameron – rummut == Arvostelut == * About.com: About.com: Album review * PopMatters: 4/10PopMatters review == Lähteet == == Aiheesta muualla == * * Luokka:Vuoden 2010 albumit Luokka:Yhdysvaltalaiset metalcore-albumit Luokka:Yhdysvaltalaiset death metal -albumit Luokka:Deathcore-albumit
Alicia Fox

Victoria Elizabeth Crawford (s. 30. kesäkuuta 1986 Ponte Vedra Beach, Florida)Vix Crow Wrestlingdata-sivustollaViitattu 25.7.2024 on yhdysvaltalainen malli ja showpainija. Hänet tunnetaan parhaiten ajastaan World Wrestling Entertainmentissä, jossa hän työskenteli kehänimellä Alicia Fox.Alicia Fox WWE-sivustollaViitattu 25.7.2024 Crawfordilla ei ole sopimusta nykyään sopimusta yhdenkään painiorganisaation kanssa, vaan ottelee vapaasti kehänimellä Vix Crow.https://www.fightful.com/wrestling/vix-crow-alicia-fox- returning-ring-set-face-mickie-james-starrcast-s-her-eventViitattu 25.7.2024 ==Lähteet== == Aiheesta muualla == * Luokka:Yhdysvaltalaiset showpainijat Luokka:Yhdysvaltalaiset mallit Luokka:Vuonna 1986 syntyneet Luokka:Elävät henkilöt
Retkikunta 24

Retkikunta 24 () oli Kansainvälisen avaruusaseman 24. miehistö. Retkikunta 24 alkoi Sojuz TMA-17:n irtautuessa asemasta 2. kesäkuuta 2010. Kolme uutta miehistön jäsentä saapui Sojuz TMA-19:n mukana asemalle 18. kesäkuuta 2010. Retkikunta päättyi Sojuz TMA-18:n irtautuessa asemasta 25. syyskuuta 2010. Retkikunnan miehistön jäsenet suorittivat neljä avaruuskävelyä. ==Miehistö== Asema Ensimmäinen osa kesäkuu 2010 Toinen osa kesä–syyskuu 2010 Komentaja Aleksandr Skvortsov, RSA 1\. avaruuslento Aleksandr Skvortsov, RSA 1\. avaruuslento Lentoinsinööri 1 Mihail Kornijenko, RSA 1\. avaruuslento Mihail Kornijenko, RSA 1\. avaruuslento Lentoinsinööri 2 Tracy Caldwell Dyson, NASA 2\. avaruuslento Tracy Caldwell Dyson, NASA 2\. avaruuslento Lentoinsinööri 3 Fjodor Jurtšihin, RSA 3\. avaruuslento Lentoinsinööri 4 Shannon Walker, NASA 1\. avaruuslento Lentoinsinööri 5 Douglas Wheelock, NASA 2\. avaruuslento ;Lähde: NASA; == Varamiehistö == *Mihail Tjurin *Aleksandr Samokutjajev *Scott J. Kelly *Andrei Borisenko *Paolo Nespoli *Catherine Coleman ==Lähteet== == Aiheesta muualla == *NASAn Expedition 24 Main Page *Retkikuntien 23/24 lehdistöpaketti (11,5 Mt pdf) *Kansainvälisen avaruusaseman NASAn kotisivu *Expedition 24: Twice the Effort NASAn Youtube-kanavan video (6 min 29 s) Luokka:Kansainvälinen avaruusasema
Michelle McCool

Michelle Leigh Calaway ( ent. McCool, s. 25. tammikuuta, 1980)Michelle McCool Wretlingdata-sivustollaviitattu 12.7.2024 on yhdysvaltalainen lopettanut showpainija, joka tunnetaan parhaiten painiajoistaan WWE -promootiossa.Michelle McCool WWE-sivutolla Viitattu 12.7.2024 Calaway paini uransa aikana omalla syntymänimellään Michelle McCool ja hän voitti uransa aikana kerran WWE Divas Championship-mestaruuden ja kerran WWE Women’s Championship-mestaruuden. Calaway on naimisissa Mark Calawayn kanssa, joka tunnetaan parhaiten kehänimellä The UndertakerUndertaker's wife Michelle McCool reveals first-ever photo of their daughterViitattu 12.7.2024 ==Lähteet== == Aiheesta muualla == Michelle McCoolin WWE profiili Luokka:Yhdysvaltalaiset showpainijat Luokka:Vuonna 1976 syntyneet Luokka:Elävät henkilöt
Björn Andreasson

Björn Andreasson (1917–1993) oli ruotsalainen lentokone- ja autosuunnittelija. Andreasson aloitti uransa piirtäjänä ja Bo Lundbergin avustajana FFVS:n J22-hävittäjäprojektissa. Toisen maailmansodan aikana hänet palkattiin suunnittelijaksi AB Flygindustri (AFI) -yhtiöön Halmstadiin. Siellä hän osallistui AB Flygindustri Fi-1 -purjelentokoneen ja rahtiliitokoneen AB Flygindustri Fi-3 suunnitteluun. Vapaa-aikanaan hän suunnitteli kaksitasoisen BA-4:n, josta valmistettiin vain prototyyppi. Sodan jälkeen hän siirtyi Skandinavisk Aero Industri -yhtiöön Tanskaan, jossa hän johti SAI KZ VII ja SAI KZ VIII koneiden suunnittelua. Vapaa-aikanaan hän suunnitteli yleisilmailukoneen (65 hv moottori), BA-6:n, joita valmistettiin harrastajarakenteisesti kaksi kappaletta vuonna 1954 ja kolmas vuonna 1993 tunnuksella BA-6B. Vuonna 1952 hänet palkattiin McDonnellin tehtaaseen, josta hän siirtyi saman vuoden lopussa Convairille, jossa hän johti useiden lentokoneiden ohjausjärjestelmien suunnittelua. Hän suunnitteli vapaa-aikanaan BA-7 koneen, josta tehtiin myöhemmin piensarja. 1950-luvun lopussa Malmö Flygindustri ehdotti BA-7:n sarjavalmistusta. Andreasson muutti takaisin Ruotsiin. Mfi-tehtaalla hän johti MFI-9-koneen suunnittelua. Kone kehittyi Saab MFI-15 Safari ja Saab MFI-17 Supporter versioiksi. Saab ABn ja Stil- Industrier:in avulla hän kehitti BA-11-koneen, jonka ensilento tapahtui vuonna 1977. Saab osti Mfi:n - Andreasson jäi tehtaalle kehittämään Saab 111-konetta. Hän jätti Saabin vuonna 1980 ja siirtyi Volvon palvelukseen. Hän siirtyi autojen suunnitteluun. Jo Mfi:ssä hän suunnitteli Saab Sonett II-auton prototyypin. Hän osallistui jopa kuorma-autojen suunnitteluun. ==Suunnitelmat== *AB Flygindustri Fi-1 *AB Flygindustri Fi-3 *BA-4 *BA-4A *BA-4B *SAI KZ VII *SAI KZ VIII *BA-6 *BA-6B *BA-7 *MFI-9 *MFI-13, josta tuli Saab Sonett *Saab MFI-15 Safari *Saab MFI-17 Supporter *BA-11 *BA-12 Sländan *Saab 111 Luokka:Ruotsalaiset lentokonesuunnittelijat Luokka:Vuonna 1917 syntyneet Luokka:Vuonna 1993 kuolleet
Marlboro-perjantai

Marlboro-perjantai () nimitys viittaa 2. huhtikuuta 1993 tapahtuneeseen Marlboro-tupakan hinnanalennukseen. Philip Morris ilmoitti tuolloin leikkaavansa Marlboro-savukkeiden hintaa 20,3 prosentilla, jotta se pystyisi kilpailemaan halpasavukkeiden kanssa. Yhtiön arvo laski tuolloin 26 prosenttia. Tapahtuma vaikutti huomattavasti myös muihin suuryrityksiin; S&P; 500 -yritysten arvo laski samana päivänä 1,98 prosenttia. == Lähteet == Luokka:Tupakan historia Luokka:1993
.ye

.ye on Jemenin Internet-maatunnus, jonka rekisteröinnistä vastaa YNET ja sponsoroi TeleYemen. Tunnus otettiin käyttöön 1994. Rekisteröinnit tehdään kolmannelle tasolle. == Aiheesta muualla == * IANA .ye whois ye ye sv:Toppdomän#Y
Douglas Wheelock

Douglas Harry "Wheels" Wheelock on yhdysvaltalainen Yhdysvaltain maavoimien lentäjä ja NASAn astronautti. Hän osallistui ensimmäiselle avaruussukkulalennolleen vuonna 2007 lennon STS-120 tehtäväspesialistina, jolloin hän osallistui kolmelle avaruuskävelylle. Hän kuului Kansainvälisen avaruusaseman Retkikunta 24:n ja Retkikunta 25:n miehistöihin. Wheelockilla on yli 2500 lentotuntía 43 erilaisella lentokoneella tai helikopterilla. Wheelock on naimisissa ja hänellä on yksi lapsi. == Aiheesta muualla == *NASA:n elämäkertasivut *Speceacts.de:n elämäkerta *Retkikunta 24:ää edeltävä haastattelu (1.6.2010) *Lentoa STS-120 edeltävä haastattelu (27.9.2007) Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Shannon Walker

Shannon Walker (s. 4. kesäkuuta 1965 Houston, Texas) on yhdysvaltalainen fyysikko ja NASAn astronautti. Hän osallistui ensimmäiselle avaruuslennolleen 16. kesäkuuta 2010, jolloin hänet laukaistiin lennolla Sojuz TMA-19 Kansainvälisen avaruusaseman Retkikunta 24:n ja Retkikunta 25:n miehistöjen jäseniksi. 26. marraskuuta 2010 hän palasi Maahan Sojuz TMA-19:n matkassa. Vuonna 2017 Walker oli retkikunnan 53/54 varahenkilö, mutta kansainväliselle avaruusasemalle hän pääsi toisen kerran 15. marraskuuta 2020, jolloin SpaceX:n avaruusalus Crew Dragon mukanaan Crew-1 laukaistiin avaruuteen Kennedyn avaruuskeskuksesta Floridasta. Hän liittyi retkikuntaan 64 jäsenenä. Huhtikuussa 2021 hänestä tuli retkikunnan 65 päällikkö, kun retkikunta 64 palasi Maahan. Päällikön tehtävässä hän toimi vain 11 päivää ja luovutti komennon Crew-2:n japanilaiselle Akihiko Hoshidelle 2. toukokuuta 2021. Walker on kolmas nainen, joka on toiminut kansainvälisen avaruusaseman päällikkönä. Hän palasi Maahan 2. toukokuuta 2021 vietettyään avaruudessa 168 päivää. Yhteensä hän on ollut avaruudessa 331 päivää. Walkerilla on avaruusfysiikan tohtorintutkinto Ricen yliopistosta vuodelta 1993. Hän on naimisissa astronautti Andy Thomasin kanssa. Walker on työskennellyt NASAn Johnson Space Centerissä vuodesta 1987 robotiikan parissa avaruussukkuloiden lennonvalvonnassa ja myöhemmin Kansainvälisen avaruusaseman laitteistojen parissa. Hänet valittiin toukokuussa 2004 NASAn astronauttikoulutukseen. ==Katso myös== *Luettelo naisavaruuslentäjistä == Lähteet == == Aiheesta muualla == *NASA:n elämäkertasivut *Speceacts.de:n elämäkerta *Retkikunta 24:ää edeltävä haastattelu (1.6.2010) Luokka:Yhdysvaltalaiset avaruuslentäjät Luokka:Vuonna 1965 syntyneet Luokka:Elävät henkilöt
Nahe

Nahe (, alkujaan kelttien kielellä: villi joki) on Reinin 125 kilometrin pituinen sivujoki Saarlandissa ja Rheinland-Pfalzissa. Se laskee Reiniin Bingenissä. Nahenin jokilaakso on viininviljelysaluetta. Joki saa alkunsa Hunsrückin vuoristosta. Idar-Oberstein, Kirn, Bad Kreuznach ja Bingen ovat kaupunkeja Nahen varrella. ==Aiheesta muualla== Luokka:Saksan joet Luokka:Reinin vesistö
Niko Piiparinen

Niko Piiparinen (s. 17. heinäkuuta 1989 Helsinki) on suomalainen jääkiekkoilija, joka pelasi urallaan 61 ottelua SM-liigajoukkue Helsingin IFK:ssa. Hän edusti HIFK:n lisäksi myös Mestis-seuroja Kiekko-Vantaa ja HCK. Hän oli pelipaikaltaan keskushyökkääjä. Piiparisen vahvuudet olivat pelinlukutaito, luovuus ja ulottuvuus.Jatkoaika.com ==Ura== ===Seuraura=== Piiparinen on HIFK:n oma kasvattiEliteProspects. Hän pelasi juniorina myös Helsingin Jääkiekkoklubissa ja HooCeessa, josta Piiparinen palasi HIFK:hon 17-vuotiaana kaudeksi 2006–2007. Hän voitti joukkueessa A-nuorten SM-hopeaa 2010 ja SM-pronssia 2007. Piiparinen pelasi kaudella 2009–2010 kaksi SM- liigaottelua. Hän teki liigadebyyttinsä 19. marraskuuta 2009 vierasottelussa Espoo Bluesia vastaan. Piiparinen sai ottelussa yhden syöttöpisteen syötettyään myös liigassa debytoineen Teemu Tallbergin tekemän maalin. Toukokuussa 2010 Piiparinen teki 2+1-vuotisen jatkosopimuksen HIFK:n kanssa. Hän pelasi kaudella 2010–2011 kahdeksan SM-liigaottelua ilman tehopisteitä, mutta suurin osa Piiparisen kaudesta kului lainalla Mestis-joukkue Kiekko- Vantaassa, jossa hän teki tehot 3+3=6. Joukkue on tullut Piipariselle tutuksi myös kaudella 2011–2012. Piiparinen pelasi myös kausien 2012–2013 ja 2013–2014 aikana sekä HIFK:ssa että Mestiksessä. HIFK:ssa runkosarjaotteluita kertyi kahden kauden aikana yhteensä 18 ja lainalla mestiksen HCK:ssa 19. Pudotuspeleissä Piiparinen edusti keväällä 2013 HIFK:ta viiden ottelun ajan. ===Maajoukkueura=== Piiparinen on pelannut neljä poikien maaottelua. ==Tilastot== 2009–2010 HIFK SM-liiga 2 0 1 1 0 – – – – – 2010–2011 Kiekko- Vantaa Mestis 19 3 3 6 10 – – – – – HIFK SM-liiga 8 0 0 0 2 – – – – – 2011–2012 HIFK SM-liiga 28 1 3 4 35 – – – – – 2012–2013 HIFK SM-liiga 10 0 1 1 0 5 0 1 1 0 HCK Mestis 9 2 0 2 4 – – – – – 2013–2014 HIFK SM-liiga 10 1 3 4 4 – – – – – HCK Mestis 10 1 2 3 4 – – – – – 5 kautta yhteensä SM-liiga 56 2 8 10 41 5 0 1 1 0 4 kautta yhteensä Metsis 41 6 6 12 18 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Pekka Huhtaniemi

Pekka Juhani Huhtaniemi (s. 9. marraskuuta 1949 Valkeakoski) on suomalainen diplomaatti. Hän toimi Suomen suurlähettiläänä Isossa-Britanniassa vuosina 2010–2015. Vuosina 2006–2010 Huhtaniemi oli ulkoasiainministeriön kauppapoliittinen alivaltiosihteeri. Huhtaniemi valmistui ylioppilaaksi vuonna 1968 ja valtiotieteen maisteriksi Helsingin yliopistosta vuonna 1971. Hän astui ulkoasiainministeriön palvelukseen vuonna 1972. Vuosina 1995–1998 Huhtaniemi oli Euroopan komission jäsen Erkki Liikasen kabinettipäällikkö Brysselissä. Hän toimi suurlähettiläänä Suomen pysyvässä edustustossa Genevessä 1998–2003 ja Oslossa 2003–2005. Huhtaniemi on naimisissa ja hänellä on kolme lasta. ==Lähteet== Luokka:Suomen suurlähettiläät Luokka:Suomalaiset alivaltiosihteerit Luokka:Vuonna 1949 syntyneet Luokka:Elävät henkilöt Luokka:Erityisavustajat
Quis custodiet ipsos custodes?

Quis custodiet ipsos custodes? on vanha latinankielinen lentävä lause, joka tarkoittaa kuka tarkkailee tarkkailijoita? tai kuka vartioi vartijoitamme? tai yleisimmin "kuka valvoo valvojia?" Lauseen luojana on perinteisesti pidetty ensimmäisellä ja toisella vuosisadalla elänyttä roomalaista satiirikkoa Juvenalista. Lause esiintyy Satirae-teoksen kuudennessa luvussa, joka käsittelee naisten paheita. Vuonna 1899 E. O. Winstedt löysi tekstin, jossa oli Juvenaliksen runoista puuttuvia osia, ja näin herätti epäilyksen, oliko Juvenalis lauseen alkuperäinen luoja. Platonin Valtio-teos esittelee samankaltaisen ongelman. Voidaan katsoa että Juvenalis pyrkii osoittamaan, että oligarkkinen hallintomuoto on äärimmäisen altis korruptoitumiselle, ja että Thukydideen kuvaama Sparta läpeensä korruptoituneena sotilasdiktatuurina on paljon lähempänä Platonin valtioideaalia kuin tämän oma idealisoitu Sparta. == Lähteet == Luokka:Latinankieliset fraasit Luokka:Lentävät lauseet
Sisko tahtoisin jäädä

Sisko tahtoisin jäädä on vuonna 2010 valmistunut suomalainen elokuva, jonka on ohjannut Marja Pyykkö. Solar Filmsin tuottama nuorisoelokuva on kertomus kiltin tytön muuttumisesta ja vaarallisesta kapinasta. Nuorten tyttöjen kasvukipuja kuvaava elokuva on Pyykön esikoisohjaus. Elokuvan aihe palkittiin kansainvälisessä Nordic Talents -ideakilpailussa Kööpenhaminassa syksyllä 2008. Kuvaukset tehtiin elo–syyskuussa 2009. Suomen elokuvasäätiön tuotantotuki elokuvalle oli 630 000 euroa. Televisiokanava Nelonen rahoitti elokuvaa. Nimensä elokuva on saanut Pelle Miljoonan kappaleesta "Moottoritie on kuuma", jonka kertosäe alkaa sanoilla Sisko tahtoisin jäädä, mutta moottoritie on kuuma. Pääosanesittäjät Ada Kukkonen ja Sara Melleri laulavat kappaleen elokuvan lopputekstien päällä. Sisko tahtoisin jäädä ylitti ensi- iltavuonna 100 000 katsojan rajan kolmantena elokuvana runsaan kolmen viikon esityksen jälkeen. == Juoni == Emilia (Ada Kukkonen) on kiltti tyttö, joka tapaa Siirin (Sara Melleri) ollessaan salaa Uimastadionilla. Siiri on uhmakas, rohkea ja vapaa, joka uskaltaa tehdä mitä vain. Juuri sellainen, millainen Emiliakin haluaisi olla. Siirin jalanjäljissä Emilia tulee ottaneeksi vapaata pikkusiskonsa Elsan hoitamisesta, koulunkäynnistä sekä isästään ja tämän uudesta kumppanista. Loppujen lopuksi Emilian isän pinna palaa loppuun, ja Emilia muuttaa yksin asumaan – ja Emilialle tulee lisää vastuuta. Hänen on nyt aika aikuistua, ja Siiri saa lähteä yksin kotiinsa. Emilia tajuaa, että Siiri ei ole hyväksi hänelle. == Näyttelijät == == Vastaanotto == Sisko tahtoisin jäädä sai pääasiassa hyvän vastaanoton. Helsingin Sanomien kriitikko Leena Virtanen kehui erityisesti elokuvan päähenkilön Emilian pikkusiskon Elsan (Anna-Leena Uotila) roolia. Virtanen kuitenkin sanoi elokuvan ”perusvireen olevan ahdistava” ja antoi sille 3/5 tähteä. Nyt-liitteen viisi kriitikkoa antoivat elokuvalle tähtikeskiarvon 3,2. Episodi-lehden seitsemän kriitikkoa antoivat elokuvalle pisteitä keskiarvona 2,86. Stara.fi kehui erityisesti elokuvan näyttelijäkaartia ja sanoi elokuvan olevan ”paras kotimainen nuorisoelokuva vuosiin” antaen sille arvosanaksi 4/5. Tv-maailmassa kriitikko pitää elokuvaa tarkkanäköisenä, todentuntuisena kuvauksena ja universaalina tarinana nuoren naisen identiteettikamppailusta.Mari Pöyhtäri: Tyttö herää kapinaan, Tv-maailma, 42/2012 sivu 9 == Lähteet == == Aiheesta muualla == * Solar Films. * Jari Tapani Peltonen: Sisko tahtoisin jäädä. V2.fi 10.8.2010. * Olli Sulopuisto: Sisko tahtoisin jäädä. Muropaketti 11.8.2010. * * Tina Myllyniemi: Tytöt roolien puristuksessa. Film-o-holic.com 13.8.2010. Luokka:Marja Pyykön ohjaamat elokuvat Luokka:Suomalaiset draamaelokuvat Luokka:Vuoden 2010 suomalaiset elokuvat Luokka:Suomalaiset nuortenelokuvat Luokka:Solar Filmsin elokuvat Luokka:Jussi-palkitut elokuvat
Vytiksen risti

Vytiksen ristin ritarikunta () on liettualainen ritarikunta, joka perustettiin 23. marraskuuta 1918. Kunniamerkki määrättiin urhoollisuuskunniamerkiksi.Tetri 1998: 201. Kunniamerkkiä myönnetään tunnustuksena Liettuan itsenäisyyden puolustajille. Ritarikunta lakkautettiin Neuvostoliiton miehityksen ajaksi, mutta palautettiin vuonna 1991. Kunniamerkkiä jaetaan viidessä luokassa: * Suurristi * Komentajan suurristi * Komentaja * Upseeri * Ritari == Lähteet == *Tetri Juha E.: Kunniamerkkikirja, Saarijärvi: Ajatus 1998 ISBN 951-9440-23-2. ===Viitteet=== == Aiheesta muualla == Luokka:Liettualaiset ritarikunnat
Jean-Philippe Leguellec

Jean-Philippe Leguellec (s. 31. heinäkuuta 1985 Kingston, Ontario) on kanadalainen uransa lopettanut ampumahiihtäjä. Leguellec aloitti kilpailemisen vuonna 1999 ja liittyi maajoukkueeseen vuonna 2003. Hän sai huomattavaa menestystä nuorten MM-kilpailuista Haute Mauriennesta vuonna 2004 voittaessaan kultaa pikakilpailussa sekä hopeaa takaa-ajossa ja viestissä. Hän sai nuorten MM-kilpailuissa lisäksi pronssia viestissä Kontiolahdella 2005 ja pikakilpailussa Presque Islessa 2006. Leguellec osallistui Torinon olympialaisissa 2006 kahdelle matkalle, 20 kilometrin henkilökohtaiseen kilpailuun ja 10 kilometrin sprinttiin. Vuoden 2010 talviolympialaisissa Vancouverissa hän sijoittui sprintissä kuudenneksi. Vancouverin olympialaisten takaa-ajokilpailussa toimitsijat päästivät hänet vahingossa matkaan puoli minuuttia liian aikaisin, ja tuo aika lisättiin hänen loppuaikaansa; vaikka hän tuli maaliin viidentenä, putosi hän lisäyksen jälkeen lopputuloksissa 11:nneksi. Nové Měston MM-kilpailuissa 2013 hän sijoittui normaalimatkalla kymmenenneksi. Sotšin olympialaisissa 2014 hän sijoittui sprintissä viidenneksi, mikä on hänen paras sijoituksensa arvokilpailujen henkilökohtaisilla matkoilla, ja yhteislähtökilpailussa kymmenenneksi. Leguellecin paras maailmancup-kausi on ollut 2009–2010, jolloin hänen sijoituksensa lopullisissa pisteissä oli 30:s. Kaudella 2008–2009 hän sijoittui ensimmäistä kertaa kymmenen parhaan joukkoon: kahdeksanneksi Hochfilzenin ja seitsemänneksi Antholz-Anterselvan takaa-ajokilpailuissa. Hän saavutti ensimmäisen maailmancup-voittonsa Östersundin sprinttikilpailussa kaudella 2012–2013. Sitä ennen hänen paras maailmancup-sijoituksensa oli Vancouverin olympialaisten kuutostila. == Lähteet == Luokka:Kanadalaiset ampumahiihtäjät Luokka:Elävät henkilöt Luokka:Vuonna 1985 syntyneet
Gediminaksen ritarikunta

Gediminaksen ritarikunta () on liettualainen ritarikunta, joka perustettiin 16. helmikuuta 1928. Ritarikunta sai nimensä Liettuan suurruhtinas Gedimin mukaan, joka hallitsi Liettuaa vuosina 1316–1341.Tetri 1998: 202. Ritarikunta on tunnustus ahkerasta ja pitkään jatkuneesta julkisesta palveluksessa sekä muista yhteiskunnallisista ansioista. Saajan ei tarvitse olla Liettuan kansalainen. Ritarikunta lakkautettiin Neuvostoliiton miehityksen ajaksi ja palautettiin vuonna 1991. Kunniamerkkia jaetaan kuudessa luokassa: * Suurristi * Komentajan suurristi * Komentaja * Upseeri * Ritari * Mitali == Lähteet == *Tetri Juha E.: Kunniamerkkikirja, Saarijärvi: Ajatus 1998 ISBN 951-9440-23-2. ===Viitteet=== == Aiheesta muualla == Luokka:Liettualaiset ritarikunnat lt:Lietuvos didžiojo kunigaikščio Gedimino ordino medalis ru:Медаль ордена Великого князя литовского Гядиминаса
Valkoisen Tähden ritarikunta

Valkoisen Tähden ritarikunta () perustettiin Viron ja sen kansan vapaustaistelun muistoksi vuonna 1936. Ritarikunnan merkeillä palkitaan maan kansalaisia, jotka ovat työskennelleet valtionhallinnossa tai paikallishallinnossa sekä ulkomaalaisia jotka ovat toimineet Viron hyväksi. Valkoisen Tähden ritarikunnassa on seitsemän luokkaa: ketju, viisi perusluokkaa sekä mitali: * 1. luokka * 2. luokka * 3. luokka * 4. luokka * 5. luokka Valkoisen tähden ritarikuntaristi on malliltaan kuusisakarainen, kullasta valmistettu ja valkoiseksi emaloitu risti. Sen koko vaihtelee luokittain. Etupuolen keskikohdassa on kultainen tähti ja takapuolella päivämäärä ”7. X 1936”. Ristin sakaroiden välissä on kullatut tähden malliset koristeet. Ensimmäisen, toisen ja kolmannen luokan merkki on halkaisijaltaan 65 mm, neljännen ja viidennen luokan 47 mm. Hopeinen mitali on halkaisijaltaan 31 mm ja sen keskuskuviona on kohokuvioinen emaloitu Valkoisen Tähden kuvio. Ritarikunnan nauha on väriltään punainen ja moiréekuvioitu. Sen leveys vaihtelee luokittain niin, että I luokan nauhan leveys on 105 mm, II ja III luokan kaulanauhan leveys 41 mm ja IV ja V luokan rintanauhojen 47 mm. Mitali kannetaan 30 mm nauhassa. Ritarikuntaketju on kullattua hopeaa ja leveydeltään 30 mm. Sen aiheena ovat virolaisornamentit. Ketjun etuosassa on valtionvaakuna, jonka leveys on 38 mm. Ketjun vaakunasta roikkuva risti on halkaisijaltaan 65 mm. Rintatähti on halkaisijaltaan 83 mm ja materiaaliltaan kullattua hopeaa. Tähti on kuusisakarainen ja sen keskiosassa on kuusihaarainen valkoemaloitu risti. Ristin keskellä on 38 mm kullattu suuri valtion vaakuna. Rintatähti on samanlainen kaikissa kolmessa luokassa eli ketjussa, I ja II luokassa. == Lähteet == *Tetri Juha E.: Kunniamerkkikirja, Saarijärvi: Ajatus 1998 ISBN 951-9440-23-2. === Viitteet === == Aiheesta muualla == Luokka:Virolaiset ritarikunnat
Pojat (romaani)

Pojat on Paavo Rintalan romaani, joka ilmestyi Kustannusosakeyhtiö Otavan kustantamana vuonna 1958. 319-sivuisen romaanin alaotsikkona on ”Kuvia v. 1941–44 Oulun poikien suhteesta ajan suureen ihanteeseen, sotaan ja sen edustajiin, saksalaisen vuoristoarmeijan alppijääkäreihin”. Romaanin tapahtumat sijoittuvat sota-ajan Ouluun. Romaani kertoo tarinan Rintalan oman sukupolven koulupojista, jotka kasvavat sodan jaloissa ihaillen saksalaisia sotilaita ja haaveillen sankariteoista. Romaanin voi nähdä jatkavan Teuvo Pakkalan aloittamaa oululaisten poikien kuvauksen perinnettä. Mikko Niskasen ohjaama elokuva Pojat (1962) perustuu Rintalan romaaniin. ==Lähteet== * Authorscalendar.info: Paavo Rintala (1930–1999) * ===Viitteet=== == Aiheesta muualla == * Pohjoista kirjallisuutta: Pojat Oulun kaupunki. Luokka:Paavo Rintalan teokset Luokka:Suomalaiset romaanit Luokka:Vuoden 1958 kirjat
Pojat

Pojat voi tarkoittaa seuraavia asioita: * Pojat, Paavo Rintalan vuonna 1958 ilmestynyt romaani * Pojat, Rintalan romaaniin perustuva elokuva vuodelta 1962 * Pojat, suomalainen rockyhtye * Pojat, Pojat-yhtyeen albumi. == Katso myös == * Poika
Autumn in New York (kappale)

”Autumn in New York” on Vernon Duken säveltämä ja sanoittama musiikkikappale vuoden 1934 Broadway-musikaalista Thumbs Up. Duke oli pääasiassa säveltäjä, joka yleensä toimi yhteistyössä sanoittajien kanssa. Hänen pitkä yhteistyönsä E. Y. Harburgin kanssa oli juuri päättynyt riitaisaan näytelmäprojektiin Ziegfeld Follies of 1932. Duke oli kappaleen kirjoittamisen aikaan lomalla Westportissa, Connecticutissa, ja kirjoitti kaipuustaan takaisin tapahtumarikkaaseen New Yorkiin. Hän soitti valmista sävellystä ystävilleen, joita hienostunut sävel ja sanat eivät kiehtoneet. Broadway-tuottaja Murray Anderson sen sijaan otti kappaleen heti käyttöön. Kappaleesta tuli hitti vuonna 1947, kun Jo Stafford ja Frank Sinatra nauhoittivat siitä omat versionsa. Charlie Parker äänitti jazzversion vuoden 1950 albumilleen Charlie Parker with Strings, ja siitä tuli 1950-luvulla suosittu jazzstandardi. Jazznauhoitteita ovat tehneet myös muun muassa Bud Powell, Modern Jazz Quartet, Billie Holiday sekä Ella Fitzgerald Louis Armstrongin kanssa. == Lähteet == Luokka:Vuoden 1934 kappaleet Luokka:Vernon Duken säveltämät kappaleet Luokka:Jazzstandardit
Wydad Casablanca

Wydad Athletic Club tunnetaan myös nimellä Wydad Casablanca () on marokkolainen urheiluseura, joka tunnetaan paremmin jalkapalloseurana. Wydad Casablancan paikalliskilpailija on Raja Casablanca. ==Historia== Seura perustettiin vuonna 1937. Jalkapalloilussa joukkueen menestys vuodet sijoittuvat 1990-luvulle, jolloin Wydad voitti muun muassa maansa mestaruuden kolmesti, sekä kerran Afrikan Mestarien liigan. Yhteensä joukkue on voittanut seitsemäntoista Marokon-mestaruutta, joka on eniten Marokon pääsarjassa. 2017 vuonna seura saavutti ensimmäisen kansainvälisen mestaruuden 15 vuoden tauon jälkeen kun se kaatoi Afrikan mestarien liigan finaalissa egyptiläisen Al- Ahlin kahden ottelun yhteistuloksella 2-1. ==Saavutukset== ===Kotimaan saavutukset=== * Marokon mestaruus (21): 1948, 1949, 1950, 1951, 1955, 1957, 1966, 1969, 1975, 1976, 1977, 1986, 1990, 1991, 1993, 2006, 2010, 2015, 2017, 2019, 2021 * Marokon cup (9): 1970, 1978, 1979, 1981, 1989, 1994, 1997, 1998, 2001 ===Kansainväliset saavutukset=== * Pohjois-Afrikan mestarien cup (3): 1948, 1949, 1950 * Pohjois-Afrikan cup: 1949 * Mohamed V Cup: 1979 * Arabian Mestarien liiga: 1989 * Arabian Super Cup: 1990 * Afrikan Mestarien liiga (2): 1992, 2017 * CAF Super Cup: 2018 * Afro-Asian Club Championship: 1994 * Afrikan Cup voittajien cup: 2002 ==Päävalmentajat== Kausi Valmentaja 1995–1996 Badou Ezzaki 1997–2001 Marcel Husson 2001–2002 Ladislas Lozano (5/2001–3/2002) 2002–2003 Oscar Fulloné 2003–2004 Michel Decastel 2005–2006 José Romão 2006–2007 Ladislas Lozano (11/2006–6/2007) 2007–2008 Plamen Markov (2007) Jean-Michel Cavalli (12/2007–2/2008) Oscar Fulloné (3/2008–6/2008) 2008–2010 Badou Ezzaki Fakhreddine Rajhi (5/2010) 2010–2011 José Dutra dos Santos (2010) Diego Garzitto (10/2010–1/2011) Fakhreddine Rajhi 2011–2012 Michel Decastel (7/2011–1/2012) Benito Floro 2012–2013 Benito Floro (1/2012–9/2012) Zaki Badou (9/2012–2013) 2013–2014 Abderrahim Talib (6–12/2013) John Toshack 2014–2015 John Toshack 2015–2016 John Toshack 2016–2017 John Toshack (2014–9/2016) Sébastien Desabre (9/2016–1/2017) Hussein Amotta 2017–2018 Hussein Amotta (1/2017–1/2018) Faouzi Benzarti 2018–2019 Faouzi Benzarti (1/2018–9/2018) René Girard ==Aiheesta muualla== *Virallinen kotisivu Luokka:Casablanca Luokka:Marokkolaiset jalkapalloseurat Luokka:Vuonna 1937 perustetut urheiluseurat
Minakin rautatieasema

Minakin rautatieasema on rautatieliikennepaikka Minakin taajamassa, Ontarion provinssissa Kanadassa. Se sijaitsee Canadian National Railwayn omistamalla mantereen halki idästä länteen johtavalla radalla, noin 1 758 kilometriä Torontosta länteen. Vuonna 1910 National Transcontinental Railway rakensi rautatien nykyisen Minakin kautta Winnipegistä Sioux Lookoutiin. Tuolloin alueelle ei johtanut teitä ja rautatiestä muodostuikin alueen tärkein liikenneväline. 1\. syyskuuta 1947 Minakista Winnipegiin matkalla ollut ylimääräinen Minaki Special -henkilöjuna törmäsi Continental Limited -henkilöjunaan Dugaldissa, Manitobassa. Dugaldin junaturma on yksi Kanadan rautatiehistorian pahimpia onnettomuuksia. Nykyisin asemarakennus ei ole enää käytössä ja VIA Railin The Canadian -pikajuna pysähtyy Minakissa tarvittaessa. Pysähtyminen tulee tilata 48 tuntia ennen junan saapumista. ==Lähteet== Luokka:Ontarion rautatieliikennepaikat
Ahmed Mohamud Silanyo

Ahmed Mohamed Mohamud Silanyo on somalimaalainen poliitikko. Hän toimi Somalimaan presidenttinä 2010–2017. Hän seurasi tehtävässä Dahir Riyale Kahinia, joka pyrki tuloksetta jatkokaudelle. Silanyo johti Kulmiye-puoluetta. Silanyo oli Somalimaan parlamentin jäsen 1993–1997 ja Somalimaan talousministeri 1997–1999. Silanyo opiskeli taloustiedettä Manchesterin yliopistossa Englannissa vuosina 1960–1963 ja suoritti kandidaatin tutkinnon. Vuonna 1966 hän valmistui taloustieteen maisteriksi samasta yliopistosta. == Lähteet == Luokka:Somalimaalaiset henkilöt
Pasa (yhtye)

Pasa on vuonna 2008 perustettu yhtye, jonka juuret ovat Espoon Lähderannassa. Yhtye esittää suomenkielistä indiepop-rockia. Ruotsalaisen levy-yhtiön Music Mallin julkaisema Pasan ensimmäinen single "Kristiina" nousi kesän 2010 alussa YleX:n soittolistalle ja johti kesän ja syksyn aikana niin kanavan Himotuimmat-listaa kuin myös Sveriges Radion Finska Pinnar -listaa. Singlen tuotti Artturi Taira. Syksyllä 2010 Pasa solmi levytys- ja keikkamyyntisopimuksen Warner Music Finlandin kanssa. Yhtyeen nimeä kantava ensimmäinen albumi ilmestyi 14. syyskuuta 2011. Pitkän tauon jälkeen yhtyeeltä ilmestyi toinen albumi Meistä piti tulla vuonna 2019. Keväällä 2020 yhtye solmi levytyssopimuksen Playground Music -yhtiön kanssa. Yhtyeen kolmas albumi Huominen ei koskaan tiedä julkaistiin marraskuussa 2021. == Diskografia == * Pasa (2011) * Meistä piti tulla (2019) * Huominen ei koskaan tiedä (2021) == Lähteet == Luokka:Suomalaiset popyhtyeet Luokka:Suomalaiset rockyhtyeet
Juoksee saksien kanssa

Juoksee saksien kanssa () on yhdysvaltalaisen kirjailijan Augusten Burroughsin (s. 1965) tunnetuin teos. Kirja on Burroughsin lapsuusmuistelma, joka kuvaa tarkasti ja humoristisesti hänen paikoittain painajaismaisia elämänvaiheitaan. Kustannusosakeyhtiö Sammakko julkaisi Arto Leivon suomennoksen heinäkuussa 2010. Kirjan pohjalta on tehty myös samanniminen elokuva vuonna 2006. , Kustannusosakeyhtiö Sammakon sivut. == Juoni == Muistelma käsittelee kirjoittajan runoilija-äidin ja professori-isän vaikeaa avioliittoa ja eroa, jonka seurauksena 12-vuotias Augusten joutuu äitinsä joulupukkimaisen psykiatrin, tohtori Finchin, eriskummalliseen perheeseen. Tämän biologisten ja adoptoitujen lasten lisäksi perheeseen kuuluu hänen erilaisia potilaitaan. 13-vuotiaana Burroughs päätyy suhteeseen itseään 20 vuotta vanhemman miehen kanssa, inhoaa syvästi koulunkäyntiä ja joutuu todistamaan useita äitinsä psykooseja. Hänen äitinsä muodostaa tahollaan hankalia parisuhteita erilaisten naisten kanssa. Augustenin ja hänen isänsä välinen suhde kuvataan etäiseksi ja hylkääväksi. Kirja kuvaa Augustenin erikoista elämää koko hänen lapsuutensa ja nuoruutensa ajalta. Hän päätyy välivaiheiden kautta muuttamaan Massachusettsista New Yorkiin. Augusten Burroughs: Juoksee saksien kanssa, Kustannusosakeyhtiö Sammakko, 2006. == Lähteet == Luokka:Vuoden 2002 kirjat Luokka:Yhdysvaltalaiset romaanit
Bo Lundberg

Bo Klas Oskar Lundberg (1. joulukuuta 1907 Karlskrona – 15. kesäkuuta 1991) oli ruotsalainen lentokonesuunnittelija. Bo Lundberg tuli ylioppilaaksi vuonna 1926, suoritti asevelvollisuutensa reservinupseeriksi vuonna 1928 ja valmistui diplomi-insinööriksi KTH:sta vuonna 1931. Vuodet 1931–1935 hän toimi Linköpingissä sijaitsevassa ASJA-tehtaassa suunnittelijana ja koelentäjänä. Hän kehitti Viking II-lentokonetta, josta tehtiin vain prototyyppi. Sen jälkeen hän toimi pienessä tukholmalaisessa Sparmanns Flygplansverkstad- yhtiössä, jossa suunnitteli E4-hävittäjää, jossa oli uudenaikainen kokometallinen kuorirakenne. Lundberg ei siirtynyt Saabille, joka osti yhtiön, ja siirsi toiminnan Trollhättaniin. Hän oli hieman aikaa Luftfartsstyrelsen eli ilmailuhallinnossa.https://runeberg.org/vemardet/1957/0645.html Vuonna 1939 hän siirtyi Götaverkens-lentokonetehtaalle, jossa suunnitteli GP 8-pommittajan ja GP 9-hävittäjän. Kun yhtiö kaatui, Lundberg perusti oman yhtiön, AB Flygplanverkenin jatkokehittämään GP-koneita. Niitä ei tilattu asevoimista. Hän siirtyi Ilmavoimiin, joka laittoi hänet sotateollisuusjaostoon. Hän seurasi yhdysvaltalaisten J9- ja J10-koneiden (250 kpl) hankintaa Ruotsiin. Hän painosti ruotsalaisen hävittäjän kehittämistä alkaen itse suunnitella sellaista. Kun Yhdysvalloista tuli loppujen lopuksi vain 60 valmista konetta, oman lentokoneen tilanne tuli akuutiksi. Hän toimi vuodet 1941–1943 pääsuunnittelijana - aikana, jolloin Ruotsi kehitti ensimmäisen hävittäjälentokoneensa, FFVS J 22:n. Koska SAAB oli sitonut kapasiteettinsa pommikoneiden tuotantoon, hävittäjän kehitystä johti Flygförvaltningen. Koneen ensilento tehtiin 20. syyskuuta 1942 Brommassa ABAn halleissa koottuna. Syksyllä 1943 ensimmäiset koneet toimitettiin F9-laivueelle Göteborgiin. Lundberg siirtyi vuonna 1944 Flygtekniska försöksanstalteniin (FFA), jossa johti lujuusopin osastoa Hän saavutti kansainvälistä kunnioitusta tälläkin alalla. Myöhemmin hän tuli kansainvälisesti tunnetuksi yliääninopeudella tapahtuvan matkustajaliikenteen vastustajana, todennäköisesti siksi, että ymmärsi siihen liittyvät riskit. Vuonna 1949 hänestä tuli Ingenjörsvetenskapsakademienin puheenjohtaja ja hän nousi Krigsvetenskapsakademienin johtajaksi vuonna 1955. == Lähteet == ==Aiheesta muualla== *Vem är det : Svensk biografisk handbok: Lundberg, Bo Luokka:Ruotsalaiset lentokonesuunnittelijat Luokka:Vuonna 1907 syntyneet Luokka:Vuonna 1991 kuolleet
Chris Huhne

Christopher ”Chris” Murray Paul-Huhne ( , s. 2. heinäkuuta 1954 Lontoo, Englanti) on brittiläinen poliitikko. Hän on toiminut parlamentin alahuoneen jäsenenä vuodesta 2005. Vuosina 1999–2005 Huhne oli Euroopan parlamentin jäsen. Toukokuussa 2010 hänet nimitettiin energia- ja ilmastonmuutosministeriksi David Cameronin johtamaan koalitiohallitukseen. Huhne on yksi viidestä liberaalidemokraattisesta ministeristä Cameronin hallituksessa. Hän on kahdesti ollut ehdolla liberaalidemokraattien puheenjohtajaksi. Ennen poliittista uraansa Huhne työskenteli taloustoimittajana The Guardian, The Independent ja The Economist -lehdissä. Huhne erosi vuonna 2011 vaimostaan 25 avioliittovuoden jälkeen. Heillä on viisi lasta. ==Lähteet== ==Aiheesta muualla== *Chris Huhnen virallinen sivusto Luokka:Yhdistyneen kuningaskunnan alahuoneen jäsenet Luokka:Brittiläiset europarlamentaarikot Luokka:Yhdistyneen kuningaskunnan ministerit Luokka:Vuonna 1954 syntyneet Luokka:Elävät henkilöt
Jumalanrauha

Jumalanrauha on eri maissa ja eri uskonnoissa esiintynyt tapa keskeyttää vihollisuudet väliaikaisesti tai osittain uskonnollisista syistä. Länsimaissa jumalanrauhalla () tarkoitetaan tavallisesti katolisen kirkon keskiajalla antamia sodankäyntikieltoja. Niillä pyrittiin suojaamaan sodankäynniltä aseeton väestö eli kirkonmiehet, pyhiinvaeltajat, talonpojat, naiset ynnä muut väestönosat. Tapa syntyi Ranskassa 1000-luvulla. Seuraavalla vuosisadalla pyrittiin kaikkia kristillisiä alueita koskevaan yleiseen jumalanrauhaan eli Jumalan aselepoon (treuga Dei). Se kesti keskiviikkoillasta maanantaiaamuun ja käsitti myöhemmin vielä tietyt kirkolliset juhla-ajat eli adventin-, joulun- ja paastonajan. Jumalanrauhalla ei ollut suurta käytännön merkitystä ja sen syrjäytti yleinen maanrauha.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Sodan lait Luokka:Katolisen kirkon historia Luokka:Uskonto keskiajalla Luokka:Uskonto ja väkivalta
Flygförvaltningens Flygverkstad Stockholm

Flygförvaltningens Flygverkstad i Stockholm, (FFVS) oli vuonna 1941 perustettu ja vain toisen maailmansodan ajan toiminut ruotsalainen lentokonetehdas. Sen ensimmäiseksi johtajaksi valittiin Peter Kock. Yhtiön tekniseksi päälliköksi tuli Bo Lundberg, joka oli toiminut Götaverket-telakan lentokoneosastolla. Yhtiön kehitystoiminta sijaitsi Tukholmassa. Sen tehdas sijaitsi Bromman lentokentällä. Tarkoituksena oli, että FFVS toimisi vain J22-hävittäjälentokoneen suunnittelijana ja prototyypin valmistajana ja koneen tuotanto siirtyisi alihankintaverkostolle. Tarve tehtaaseen tuli toisesta maailmansodasta ja siitä, että Saabin kapasiteetti oli sidottu pommikoneiden suunnitteluun ja valmistukseen. Yrityksessä toimi 815 ihmistä ja sen alihankkijoiden palveluksessa olevista ihmisitä 250 teki J22-hävittäjään liittyvä töitä. FFVS:n ja SAAB välille tehtiin sopimus, etteivät ne rekrytoi toistensa työntekijöitä tai kilpaile samoista raaka-aineista tai alihankkijoista. Kartelli piti kustannusten nousua kurissa. Kokoonpanotehtaaksi vuokrattiin AB Aerotransportin uusi halli Bromman lentokentältä. Vuonna 1945 FFVS siirtyi Arbogaan, jolloin se yhdistyi Centrala Flygverkstaden Arbogaan (CVA). Luokka: Ruotsalaiset lentokonevalmistajat
Vuorikollegio

Vuorikollegio () oli vuosina 1630–1857 toiminut Ruotsin kaivannaisteollisuuden keskusvirasto. Sen perusti Kustaa II Aadolf nimellä vuorivirasto (bergsamt), joka oli käytössä vuoteen 1644. Kaivosteollisuus oli 1600-luvulla valtioille tärkeä toimiala, sillä merkantilismin opin mukaan valtion varallisuus muodostui metalleista, erityisesti jalometalleista. Vuorivirasto muutettiin kollegioksi vuonna 1637. Vuodesta 1651 lähtien vuorikollegion puheenjohtajaa nimitettiin presidentiksi ja sen jäseniä vuodesta 1713 vuorineuvoksiksi. Ruotsissa kollegion tehtävät siirrettiin vuoden 1858 alusta kauppakollegiolle.Uusi tietosanakirja, Tietosanakirja oy 1960–1966, hakusana vuorikollegio. Suomessa alan hallintoa hoiti Suomen vuorimestarin konttori, joka toimi 1638–1821 ja oli Ruotsin vallan ajan vuorikollegion alainen. Vuorikollegion sijaan Suomessa perustettiin 1822 vuori-intendentin konttori, josta 1858 tuli vuorihallitus.Uusi tietosanakirja, hakusana vuorihallinto. Vuonna 1885 vuorihallinto liitettiin teollisuushallituksen tehtäviin ja edelleen vuonna 1926 kauppa- ja teollisuusministeriön tehtäviin. == Kollegion johtajat == Ainakin seuraavat henkilöt ovat toimineet Vuorikollegion johtajina: * Erik Fleming 1652– * Klas Fleming 1684–1685 * Fabian Wrede 1685–1711 * Nils Adam Bielke 1782– * Salomon Löfvenskiöld 1816– * David von Schulzenheim nuorempi 1840– == Katso myös == * Kansliakollegio * Kamarikollegio * Sotakollegio * Kauppakollegio * Vuorioikeus ==Lähteet== Luokka:Ruotsin historia Luokka:Kaivosteollisuus
Scratch

Scratch on lapsille ja nuorille tarkoitettu ohjelmointikieli, joka on helppo oppia ja jolla saa tehtyä pieniä animaatioita ja pelejä. Scratchin Offline Editorin voi ladata ilmaiseksi Windows-, Mac OS X- ja Linux- käyttöjärjestelmille, mutta sen nettisivuilla on myös verkkoeditori. Scratchia käytetään ohjelmointiin esiteltävänä ohjelmalla oppitunneilla sen helppouden takia. Kielen mukana opittuja taitoja pystyy hyödyntämään, kun opettelee muita ohjelmointikieliä, kuten Pythonia tai Javaa. Scratchilla on oma kotisivu, jossa voi katsoa muiden tekemiä projekteja. Scratch on helppo oppia, koska siinä vain siirretään lohkoja, joissa lukee tekstiä. Scratchissa on lisäksi kirjastoja, joissa on valmiiksi tehtyjä kuvia, ääniä ja taustoja. Niiden avulla voi tehdä omia pelejä ja animaatioita piirtämättä omia kuvia. ==Lähteet== == Aiheesta muualla == * Scratchin kotisivu * Verkkoeditori (Luo uuden projektin sisäänkirjautuneille.) Luokka:Ohjelmointikielet
Poolo kesäolympialaisissa 1900

Vuoden 1900 kesäolympialaisten poolo järjestettiin 28. toukokuuta - 2\. kesäkuuta 1900. Tämä oli ensimmäinen kerta kun laji oli mukana olympialaisten ohjelmassa. Poolo järjestettiin ainoastaan miehille. Mukana oli 20 osanottajaa neljästä eri maasta. Joukkueita oli viisi, joista kolme oli sekajoukkueita. Kolmannesta sijasta ei kilpailtu vastakkain, joten se jaettiin kahden joukkueen kesken. ==Mitalistit== Kultaa Hopeaa Pronssia Pronssia Sekajoukkue Foxhunters Hurlingham * * * John Beresford Denis St. George Daly Foxhall P. Keene Frank MacKey Sir Alfred Rawlinson Sekajoukkue BLO Polo Club Rugby * * * Walter Buckmaster Frederick Freake Jean de Madre Walter McCreery Sekajoukkue Bagatelle Polo Club de Paris * * * Robert Fournier-Sarlovèze Frederick Agnew Gill Maurice Raoul-Duval Édouard Alphonse James de Rothschild Meksiko * * * Eustaquio de Escandón y Barrón Manuel de Escandón y Barrón, Marquis of Villavieja Pablo de Escandón y Barrón Guillermo Hayden Wright ==Lopputulokset== Sija Joukkue Maa Foxhunters Hurlingham Sekajoukkue BLO Polo Club Rugby Sekajoukkue Bagatelle Polo Club de Paris Sekajoukkue Meksiko Meksiko 5\. Compiègne Polo Club ==Mitalitaulukko== 1\. Sekajoukkue 1 1 1 3 2\. Meksiko 0 0 1 1 ==Lähteet== *Polo at the 1900 Paris Summer Games *
Jira (ohjelmisto)

Jira on tehtävienhallintaohjelmisto, jonka on tehnyt australialainen ohjelmistoyritys Atlassian. Jiran ohella Atlassianin tunnetuin tuote on organisaatiowikiohjelmisto Confluence. Jira-nimi on väännös Godzillasta (japaniksi Gojira). Jira on käännetty muun muassa englanniksi, espanjaksi, italiaksi, japaniksi, kiinaksi, norjaksi, portugaliksi, puolaksi, ranskaksi, saksaksi, tanskaksi ja venäjäksi. == Yleistä tehtävienhallinnasta == Yksittäisten tehtävien hallinta on avain projektien onnistumiseen: tehtävänhallinnan avulla huolehditaan, että osatehtävät tulevat suoritetuksi ja kokonaisuus valmistuu. Tehtävänhallintaa käytetään myös silloin, kun työtehtävät ovat irrallisia – kirjaamalla työt tehtävänhallintaan varmistetaan, etteivät ne unohdu. Tehtävienhallintaohjelmiston avulla suuretkin tehtävämäärät pysyvät järjestyksessä. Tehtävien suorittamisesta ja ongelmille löytyneistä ratkaisuista jää talteen tieto, joka löytyy helposti, kun samanlainen tilanne toistuu. == Ominaisuudet == Jira- tehtävienhallintatyökalua käytetään paitsi projektien hallintaan myös erilaisten työmääräysten, virheiden ja tukipyyntöjen raportointiin. == Lisenssi == Jira on kaupallinen ohjelmistotuote, joka voidaan hankkia joko omalle palvelimelle asennettuna tai pilvipalveluna. Hinnoittelu perustuu maksimikäyttäjämäärään. Atlassian tarjoaa Jiraa ilmaiseksi muun muassa tietyt ehdot täyttäville avoimen lähdekoodin projekteille ja hyväntekeväisyysorganisaatioille. Asiakkaat saavat halutessaan pääsyn Jiran lähdekoodiin. == Lähteet == Luokka:Projektinhallintaohjelmistot Luokka:Atlassian
Oppimisen hallintajärjestelmä

Oppimisen hallintajärjestelmä (engl. learning management system, LMS) tarkoittaa ohjelmistoa, jolla voidaan hallita, dokumentoida, seurata ja raportoida kurssien, e-oppimisen sekä oppisisällön käyttöä oppimisprosessin aikana. Hallintajärjestelmän toiminnot ovat usein osana tietoteknistä oppimisalustaa. Avoimessa oppimisessa ei tyypillisesti käytetä kovin kattavia hallintajärjestelmiä. Yrityskoulutuksen haavoittuvimpia alueita ovat henkilöstön alhainen motivaatio oppimiseen, henkilöstön vähäinen osallistuminen oppimisprosessiin, edistymisen hallinnan puute, lukutaidoton lähestymistapa valittuun oppimisalustaan, sen rakenteeseen, moduuleihin ja sen epäjohdonmukaisuus tavoitteiden ja tavoitteiden kanssa. Luokka:Opetustekniikka
Keinoliha

Keinoliha (synteettinen liha, tankkiliha, tekoliha, in vitro -liha) on bioreaktorissa eläimen kantasoluista kasvatettua lihaa. Menetelmä muistuttaa biologisissa tutkimuksissa käytettyjä soluviljelyä ja kudosviljelyä. Keinolihaa kasvatetaan steriilisti bioreaktorissa, johon syötetään sopivaa ravintoliuosta, joka sisältää myös kasvutekijöitä ja happea. Myös lämpötila on säädelty. Keinolihan on tarkoitus tuottaa proteiinia yhä kasvavalle väestölle resursseja säästäen. Keinolihan tuotannosta aiheutuviin päästöihin vaikuttaa se millaisia energianlähteitä tuotannossa hyödynnetään. Uusiutuvia energianlähteitä hyödynnettäessä, keinolihan tuotannossa päästään jopa 80% pienempään hiilijalanjälkeen. Perinteiseen lihaan verrattuna, keinolihan kasvattaminen vie kasvatettavasta eläinlajista riippuen n. 63%-95% vähemmän maa-alaa, ja ilmastovaikutukset ovat 17%-92% pienemmät. Keinoliha oli aluksi hyvin kallista, mutta hinta on pudonnut ajan kuluessa. Maailman ensimmäisen keinolihahampurilaisen valmistanut alankomaalainen professori Mark Post arvioi, että vuonna 2015 oli mahdollista tuottaa keinolihaa 80 dollarin kilohinnalla ja että muutaman vuoden päästä hinta voisi olla kilpailukykyinen tavallisen lihan kanssa. NASA aloitti keinolihan tutkimuksen löytääkseen astronauteille ruokaa avaruuslentojen ajaksi. Winston Churchill arveli 1930-luvulla, että viidenkymmenen vuoden päästä ei enää kasvatettaisi kokonaisia kanoja vaan vain syötäviä osia sopivalla alustalla. PETA tarjosi vuonna 2008 miljoonan dollarin palkinnon sille, joka tuo ensimmäisenä laboratoriossa kasvatettua kananlihaa myyntiin. Marraskuussa 2020 Yhdysvaltalainen yritys Just sai Singaporessa viranomaisten luvan myydä bioreaktorissa tuotettua keinolihaa kuluttajille. Yhdysvalloissa ensimmäiset yritykset saivat luvan myydä keinolihaa vuonna 2023. Upside Foods ja Good Meat valmistavat kananlihaa kasvattamalla sitä bioreaktorissa kanoista tai kananmunista otetuista kantasoluista. Britannia hyväksyi laboratoriossa kasvatetun lihan myynnin lemmikinruokana vuonna 2024. ==Lähteet== Luokka:Liha ja lihavalmisteet
Alttorapsodia

Alttorapsodia () op. 53 on musiikkiteos, jonka Johannes Brahms sävelsi altolle, mieskuorolle ja orkesterille vuonna 1869. Teos oli häälahja Robert ja Clara Schumannin tyttärelle Julielle, jota säveltäjä myös itse salaisesti ihaili; teos ilmentää Brahmsin surua. Pian Alttorapsodian valmistuttua säveltäjä näytti sitä Clara Schumannille, joka kirjoitti päiväkirjaansa, ettei mikään ollut tehnyt häneen pitkään aikaan yhtä syvällistä vaikutusta. Teos kantaesitettiin Jenassa 3. maaliskuuta 1870.Allmusic.com: Alto Rhapsody, for alto, male chorus & orchestra, Op. 53 Laulusolistina oli Pauline Viardot- García, ja Ernst Naumann johti orkesteria.Michael Musgrave, The Cambridge Companion to Brahms. Laulutekstinä on kolme säkeistöä Johann Wolfgang von Goethen runoelmasta Harzreise im Winter. == Lähteet == == Aiheesta muualla == * Alttorapsodian partituuri. Luokka:Johannes Brahmsin teokset Luokka:1860-luvun musiikkiteokset